கேள்வி: உபேந்திர குமார் - தொழில் குறித்து விரிவாக சொல்லுங்கள்.
பதில்: இயக்குநர் ஒய். ஆர். சுவாமி, 1966ஆம் ஆண்டில் வெளியான தனது ''கட்டாரி வீரா'' படத்தில் இவருக்கு வாய்ப்பளித்தார். இப்படத்தில் ராஜ்குமார் முக்கியக் கதாபாத்திரத்தில் நடித்திருந்தார். படத்தின் பாடல்கள் பிரபலமடைந்தன. ஒரு இசையமைப்பாளராக, இவர் கன்னடத் திரைப்பட ஒலிப்பதிவில் ஒடியா நாட்டுப்புற இசையை கலந்தார். ''சிப்பாய் ராமு'' (1972), ''பிரேமதா கனிகே'' (1976), ''ஷங்கர் குரு'' (1978), ''தர்மசரே'' (1979), ''ரவிச்சந்திரா'' (1980), ''காமனா பில்லு'' (1983), ''ரத சப்தமி'' (1986), ''நஞ்சுண்டி கல்யாணா'' (1989), ''ஹிருதயா ஹாதித்து'' (1991) ''ஜீவனா சைத்ரா'' (1992) போன்ற பிரபல படங்களுக்கு இசையமைத்தார். இவர் அடிக்கடி ராஜ்குமார் முக்கிய கதாபாத்திரங்களில் நடித்த படங்களுக்கு பல பாடல்களை பின்னணி-பாடினார். சி. அஸ்வத் , மஞ்சுளா குருராஜ் எஸ். பி. பாலசுப்பிரமணியம் போன்ற பிரபல பாடகர்களுடனும் இவர் பணியாற்ரியுள்ளார். திரைப்படம் அல்லாத பக்திப் பாடல்களுக்கும் இவர் இசையமைத்துள்ளார். ''ஜீவனா சைத்ரா'' படத்தில் இடம்பெற்ற "நாதமையா" பாடலுக்கு சிறந்த ஆண் பின்னணிப் பாடகருக்கான தேசியத் திரைப்பட விருது ராஜ்குமார் பெற்றார். உபேந்திர குமார்-ராஜ்குமார் கலவையின் பெரும்பாலான பாடல்களுக்கு சி. உதயசங்கர் பாடல் வரிகளை எழுதியுள்ளார். இவரது இசையில் மாண்டலின் சித்தார் முக்கியமாகப் பயன்படுத்தப்பட்டன. மேலும் இவர் காஃபி இராகத்தை மிகவும் விரும்பினார். ''பிரேமதா கனிகே'' படத்தில் இடம்பெற்ற "இது யாரு பரேதே கதயோ" என்ற பாடல் இந்த இராகத்தை அடிப்படையாகக் கொண்டது. இவர், கன்னடத் திரைப்பட நடிகை ஹெச். பி சரோஜாவின் சகோதரி ஹெச். பி கீதாவை மணந்தார்.